इस दौरान पश्चिमी भारत के महाराष्ट्र तथा गुजरात के शहरों में भी खरीददारी चढ़ी। दिल्ली एवं अन्य उत्तर भारतीय शहरों में दीपावली के मद्देनजर अगले कुछ दिनों में टिकाऊ उपभोक्ता उत्पाद समेत आभूषणों की माँग बढऩे की उम्मीद है। सर्वेक्षण के अनुसार, अगले तीन महीने में ग्रॉसरीज में खर्च में करीब 20 प्रतिशत वृद्धि होगी। इस दौरान परिधानों पर खर्च करीब 52 फीसदी तथा फैशनेबल एक्सेसरीज पर 32 फीसदी बढ़ेगा। परिधानों पर पुरुषों की अपेक्षा महिलाएँ अधिक खर्च करेंगी। वहीं, पुरुष एक्सेसरीज पर अधिक खर्च करेंगे। त्योहारी मौसम के दौरान मोबाइलों पर औसत खर्च 15 हजार से 35,500 रुपये रहने की उम्मीद है। पिछले छह महीने में यह 10-15 हजार रुपये रहा है। त्योहारी सीजन में घरेलू उपयोग की वस्तुओं तथा इलेक्ट्रॉनिक्स पर औसतन 15 से 25 हजार रुपये खर्च की उम्मीद है। उसने कहा कि मेट्रो शहरों में उपभोक्ता ई-कॉमर्स कंपनियों द्वारा दिये जा रहे ऑफरों के कारण अधिक ऑनलाइन शॉपिंग करेंगे। यह सर्वेक्षण राष्ट्रीय राजधानी क्षेत्र (एनसीआर) दिल्ली, मुंबई, कोलकाता, बेंगलुरु, चेन्नई, अहमदाबाद, चंडीगढ़, लखनऊ और इंदौर में किया गया है।आप ये ख़बरें और ज्यादा पढना चाहते है तो दैनिक रॉयल